Dit het 3 skuiwe in die vertrek gekos voordat ons die gunstigste posisie vir die knape kon kry, maar man, toe hulle eers daar land, toe sing hulle dat die biesies bewe. Ek wens jy kon toe die glimlagte op ons gesigte sien! Hierdie luidsprekers is dan nog eers nie ingeloop nie, en die vertrek ook vêr van die ideaal af! Tog, wat maak dit alles saak as dit reeds so goed vir ons klink, hier in ons eie woning? Toe, op die ingewing van die oomblik, ontkoppel ons die FR-100 van die eerste versteker-stel, en koppel dit aan 'n veteraan SET buis-stel. Dit is net hier waar die FR-100 alle moontlike vooroordele wat ons miskien nog kon gekoester het, oortuigend uit die weg ruim. Die klankbeeld is 'n droom! Ryk, wyd en alles tussenin. Ons is vol vreugde hieroor. Vir ons smaak, werk die FR-100 net beter met die buiskomponente!